4 mingdan ziyod rossiyalik yengil atletikachi, jumladan, Yelena Isinbayeva IAAF tomonidan diskvalifikatsiya qilindi

Yengil atletika federatsiyalari xalqaro assotsiatsiyasi (IAAF) xalqaro musobaqalarda ishtirok etishi man qilingan rossiyalik yengil atletikachilar ro‘yxatini e’lon qildi. Bu haqda “Sport-Express” xabar bermoqda.

Rossiya yengil atletika federatsiyasi a’zoligi to‘xtatilishi munosabati bilan mazkur ro‘yxatga jami 4027 nafar rossiyalik atletlar kiritildi. Ular orasida Yelena Isinbayeva, Ivan Uxov, Anna Chicherova, Yekaterina Koneva, Darya Klishina, Sergey Shubenkov kabi taniqli sportchilar bor.
Rossiya tomoni ushbu vaziyatdan chiqish uchun barcha choralarni amalga oshirdi: mahalliy federatsiya rahbariyati to‘liq o‘zgartirildi, aksildoping xizmati esa chet ellik hamkasblar rahbarligi ostida ishlamoqda.
Rossiyalik atletlarning 2016-yilgi Olimpiadada ishtiroki haqida uzil-kesil qaror hozircha qabul qilinmagan.